500 in provinsie vas - Maroela Media
500 in provinsie vas
Die polisie in die Wes-Kaap het die naweek 500 mense vir verskillende misdade in die provinsie in hegtenis geneem.
Konst. Noloyiso Rwexana, woordvoerder van die polisie, het gesê meer as 220 verdagtes is in hegtenis geneem vir die besit van en handel in dwelms. “Die polisie het op ses ongelisensieerde vuurwapens en ammunisie, meer as 2 kg dagga, 177 Mandrax-tablette, Tik, heroïen, vervalste goedere en 2 230 liter alkohol beslag gelê.”
Volgens Rwexana is 88 gesoekte verdagtes in hegtenis geneem, terwyl die ander verdagtes in hegtenis geneem is vir misdade soos moord, poging tot moord, kaping en die besit van gesteelde en gekaapte voertuie.
Die misdaadvoorkomingsoperasies is onder andere by sjebeens, taxistaanplekke en padblokkades uitgevoer.
Man, vrou in huis se oprit geskiet
ANC in Gauteng maak u-draai oor Zuma
Dit is goeie nuus.
Kyk nou net daar wat gebeur in n dag se werk. Dink nou net as hulle elke dag hul werk doen… dan sal werk skepping kom, 100 nuwe tronke sal gebou moet word.
MOOI SO WES-KAAP.